******НАЦЫЯНАЛЬНЫ АРХІЎ РЭСПУБЛІКІ БЕЛАРУСЬ**

**БЕЛАРУСКАЕ ТАВАРЫСТВА АРХІВІСТАЎ**

Інфармацыйны ліст

В.У. Скалабан быў дасведчаным і неабыякавым краязнаўцам. Ён адкрыў і давёў да шырокага кола чытачоў шмат якія краязнаўчыя старонкі пра блізкія яму мясціны, падтрымліваў краязнаўчыя памкненні іншых. У гэтай сувязі важным з’яўляецца прадаўжэнне яго навуковых пачынанняў.

**16 лістапада 2023 г.** у Нацыянальным архіве Рэспублікі Беларусь
(пр-т Незалежнасці, 116, г. Мінск) адбудуцца **II Скалабанаўскія чытанні «Краязнаўчы рух праз прызму архіўных крыніц»**.

Для абмеркавання прапануюцца **2 тэматычныя накірункі**:

1. Віталь Скалабан — руплівы збіральнік памятак пра Беларусь.

2. Архіўныя крыніцы як навуковая база пры правядзенні краязнаўчых даследаванняў.

Для ўдзелу ў чытаннях неабходна **да 27 кастрычніка 2023 г.** даслаць заяўку (форма дадаецца). У выпадку станоўчага разгляду заяўкі арганізацыйны камітэт у тэрмін да 14 лістапада накіруе паведамленне і запрашэнне для ўдзелу ў мерапрыемстве.

Заяўкі прымаюцца на электронную пошту: op@narb.by.

Каардынатары чытанняў:

Агеенка Таццяна Мікалаеўна (тэл. прац. 8 (017) 272 05 15);

Кулінок Святаслаў Валянцінавіч (тэл. прац. 8 (017) 374 59 14).

Формы ўдзелу ў чытаннях — вочная, завочная, анлайн. Працоўныя мовы — беларуская і руская.

Праезд, пражыванне і іншыя выдаткі ўдзельнікаў — за кошт камандзіруючай арганізацыі.

Па выніках чытанняў плануецца выданне матэрыялаў. Удзельнікам неабходна да **20 снежня 2023 г.** даслаць свае даклады на электронную пошту: op@narb.by. Аргкамітэт пакідае за сабой права адбору заявак на ўдзел і публікацыю матэрыялаў.Аўтары нясуць адказнасць за арыгінальнасць і дакладнасць прадстаўляемых матэрыялаў.

**Заяўка на ўдзел у II Скалабанаўскіх чытаннях**

|  |  |  |
| --- | --- | --- |
| 1.  | Прозвішча, імя, імя па бацьку (цалкам) |  |
| 2. | Месца працы: пасада і назва арганізацыі |  |
| 3.  | Вучоная ступень, званне |  |
| 4.  | E-mail, кантактны тэлефон |  |
| 5.  | Тэма даклада  |  |
| 6. | Неабходнасць тэхнічных сродкаў |  |
| 7. | Пажаданні |  |

**Правілы афармлення матэрыялаў**

Файл у фармаце Microsoft Word (.doc, .docx, .rtf). Назва файла па форме: Прозвішча аўтара\_Першыя два словы з назвы. Напрыклад: Новікаў\_Крыніцазнаўчы патэнцыял.doc.

Гарнітура Times New Roman, кегль 12. Інтэрвал адзінарны. Выраўноўванне па шырыні. Палі: левае — 2 см, правае — 1,5 см, верхняе і ніжняе — 2 см. Водступ абзаца — 1 см.

Файл павінен утрымліваць наступныя кампаненты:

1) Імя, імя па бацьку, прозвішча — выраўноўванне па правым краі, курсіў.

2) Месца працы — выраўноўванне па правым краі, курсіў.

3) Праз радок назва артыкула — выраўноўванне па цэнтру, паўтлусты шрыфт, вялікія літары.

4) Праз радок асноўны тэкст артыкула памерам да 16 тыс. знакаў з прабеламі, уключаючы зноскі.

5) Спіс выкарыстаных крыніц афармляецца пасля асноўнага тэксту ў алфавітным парадку, бібліяграфічнае апісанне — у адпаведнасці з патрабаваннямі ВАК Рэспублікі Беларусь. Спасылкі ў тэксце даюцца ў квадратных дужках
[1, л. 13].

**УЗОР**

*С. Я. Новікаў*

*УА «Мінскі дзяржаўны лінгвістычны ўніверсітэт»*

**КРЫНІЦАЗНАЎЧЫ ПАТЭНЦЫЯЛ НЯМЕЦКІХ ТРАФЕЙНЫХ ДАКУМЕНТАЎ НАРБ (НА МАТЭРЫЯЛАХ КАЛЕКЦЫІ «АЛЕКСАНДРЫЙСКІЯ МІКРАФІЛЬМЫ»)**

Сёння, калі ў нашай краіне набывае развіццё тэндэнцыя па актыўным ўвядзенні ў навуковы зварот новых дакументальных крыніц [1, л. 13].